CELEX: 32007R1343
Language: lv
Date: 2007-11-13 00:00:00
Title: Padomes Regula (EK) Nr. 1343/2007 ( 2007. gada 13. novembris ), ar kuru groza Regulu (EK) Nr. 1543/2000 par Kopienas sistēmas izveidi to datu vākšanai un pārvaldei, kas vajadzīgi, lai īstenotu kopējo zivsaimniecības politiku

17.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 300/24
            
         
      PADOMES REGULA (EK) Nr. 1343/2007
   (2007. gada 13. novembris),
   ar kuru groza Regulu (EK) Nr. 1543/2000 par Kopienas sistēmas izveidi to datu vākšanai un pārvaldei, kas vajadzīgi, lai īstenotu kopējo zivsaimniecības politiku
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Regulā (EK) Nr. 1543/2000 (2) noteikts, ka Kopienas pirmā programma un pirmais plānošanas periods attiecas uz laikposmu no 2002. līdz 2006. gadam.
            
         
               (2)
            
            
               Regula (EK) Nr. 1543/2000 jāaizstāj ar jaunu regulu, lai īstenotu jaunas pieejas zivsaimniecības pārvaldībai. Šādas pieejas ietver pāreju no zivju krājumu pārvaldības uz flotu un apgabalu pārvaldību, kā arī uz ekosistēmām balstītu pieeju. Līdz jaunās regulas pieņemšanai jāizveido otrs plānošanas periods 2007. un 2008. gadam, lai nodrošinātu nepārtrauktu un saskaņotu plānošanu Kopienas un valsts līmenī.
            
         
               (3)
            
            
               Tādēļ attiecīgi būtu jāgroza Regula (EK) Nr. 1543/2000,
            
         IR PIEŅĒMUSI ŠO REGULU.
   1. pants
   Regulu (EK) Nr. 1543/2000 ar šo groza šādi.
   
               1)
            
            
               Regulas 5. panta 1. punktu aizstāj ar šādu punktu:
               “1.   Saskaņā ar 9. panta 2. punktā minēto procedūru Komisija atbilstīgi I pielikumā noteiktajai sistēmai nosaka Kopienas obligāto programmu, kas ietver zinātniskiem izvērtējumiem noteikti vajadzīgo informāciju, un Kopienas paplašināto programmu, kurā bez obligātajā programmā ietvertās informācijas ir arī tāda informācija, kas varētu būtiski uzlabot zinātniskos izvērtējumus. Kopienas pirmā programma ietver laikposmu no 2002. līdz 2006. gadam ieskaitot, savukārt Kopienas otrā programma attiecas uz 2007. un 2008. gadu.”
            
         
               2)
            
            
               Regulas 6. panta 1. punktu aizstāj ar šādu punktu:
               “1.   Katra dalībvalsts izstrādā datu vākšanas un pārvaldības valsts programmu. Pirmais plānošanas periods attiecas uz laikposmu no 2002. līdz 2006. gadam ieskaitot. Otrais plānošanas periods ietver 2007. un 2008. gadu. Programma apraksta gan detalizēto datu vākšanu, gan apstrādi, kas vajadzīga, lai saskaņā ar 3. pantā noteiktajiem principiem iegūtu apkopotos datus. Programmā norāda uz tās saistību ar Kopienas programmām, kas izstrādātas saskaņā ar 5. pantu.”
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 13. novembrī
      
         
            Padomes vārdā —
         
            priekšsēdētājs
         
         F. TEIXEIRA DOS SANTOS
         
      
   
   
      (1)  Eiropas Parlamenta 2007. gada 11. oktobra Atzinums (Oficiālajā Vēstnesī vēl nav publicēts).
   
      (2)  OV L 176, 15.7.2000., 1. lpp.